C 217/21

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 217/10)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

ILMOITUS VAKIOMUUTOKSESTA YHTENÄISEEN ASIAKIRJAAN

”ALELLA”

PDO-ES-A1423-AM04

Tiedonannon päivämäärä: 3.4.2020

HYVÄKSYTYN MUUTOKSEN KUVAUS JA PERUSTELUT

1. Rajatun maantieteellisen alueen laajennus

Muutos koskee Santa Coloma de Gramenetin kunnan liittämistä rajattuun alueeseen, ja se vaikuttaa tuote-eritelmän 6 kohtaan ja yhtenäisen asiakirjan 1.6 kohtaan.

Kyseessä on vakiomuutos, sillä se ei vaikuta alkuperänimitykseen, viiniluokkiin tai yhteyteen eikä rajoita kauppaa.

Perustelut:

Santa Coloma de Gramenetin kunta on pyytänyt, että sen alue sisällytettäisiin alkuperänimityksen ”Alella” piiriin. Kunta on toimittanut vaaditut tekniset asiakirjat.

Toimitetusta selvityksestä käy ilmi, että kunnan maaperä-, ilmasto- ja ympäristöolosuhteet ovat samanlaiset kuin suojatun alkuperänimityksen ”Alella” nykyisin kattamalla alueella. Kunta kuuluu samaan geomorfologiseen järjestelmään kuin Besós- ja Tordera-jokien väliin jäävät Sierra de la Marina, San Mateo, Corredor ja Montnegre, joiden maaperä on graniittia, jonka hajotessa muodostuu alueelle tyypillistä maa-ainesta, saulóa.

Santa Coloma de Gramenetin kunta kuuluu siis alkuperänimityksen ”Alella” kattamaan yhtenäiseen luonnolliseen alueeseen.

Vaikka perinteinen viininviljely oli katoamassa tässä kunnassa, se on lisääntynyt viime aikoina. Huomattava on varsinkin Vinya d’en Sabater -viinitarhassa vuonna 2015 aloitettu viininviljelyperinteen elvytyshanke. Näytteenä tästä hankkeesta on sopimus, jonka Barcelonan yliopisto, INCAVI (Institut Català de la Vinya i el Vi) ja Santa Coloma de Gramenetin kunnanvaltuusto tekivät alkuperänimityksen ”Alella” tuella tutkiakseen neljän paikallisen viiniköynnöslajikkeen sopivuutta luonnonmukaisiin viljelytekniikoihin.

Kunnan ja hankkeen taustalla olevien ammattilaisten, jotka hakivat alkuperänimitystä ”Alella”, toiveena on saada tuote markkinoille mahdollisimman pian, sekä lisätä tuotantolohkojen ja viininvalmistamojen määrää.

Lisäksi 5. maaliskuuta 2020 annetun viininviljelyä ja -tuotantoa koskevan lain 2/2020 kymmenennessä lisäsäännöksessä (kaupunkien lähialueiden, kuten Santa Coloma de Gramenetin kunnan, suojelua koskevassa kohdassa) vahvistetaan Katalonian julkishallinnon sitoumus perustaa erityinen kaupunkien läheisten viinintuotantoalueiden suojeluohjelma, jonka avulla pyritään välttämään kaupungistumispaineet ja suojaamaan viininviljelyperinteen jatkuvuutta.

YHTENÄINEN ASIAKIRJA

1. Tuotteen nimi

Alella

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

4. Viinin/viinien kuvaus

Valko- ja roseeviinit

Valmistuksessa käytetään eritelmän kohdassa 6 lueteltuja lajikkeita. Valkoviinien valmistuksessa käytetään vain valkoisia lajikkeita, ja roseeviinien valmistuksessa kaikkia lajikkeita. Riittämättömässä paineessa valmistettua rypälemehua ei voi missään tapauksessa käyttää suojattujen viinien valmistukseen.

* Haihtuvien happojen pitoisuus Crianza-viineissä ei saa olla yli 0,80 g/l.

* Rikkidioksidin enimmäispitoisuus 250 mg/l, jos sokeripitoisuus on 5 g/l tai suurempi.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) 8,3 Kokonaisrikkidioksidipitoisuus enintään (mg/litra) 200

Punaviini

Valmistuksessa käytetään tämän eritelmän kohdassa 6 lueteltuja punaisia lajikkeita. Riittämättömässä paineessa valmistettua rypälemehua ei voi missään tapauksessa käyttää suojattujen viinien valmistukseen.

* Haihtuvien happojen pitoisuuden raja voi nousta 0,06 g/l jokaista alkoholiprosenttia kohden, joka ylittää 11 tilavuusprosenttia, ja jokaista kypsytysvuotta kohden, mutta se voi olla enintään 0,9 g/l.

* Rikkidioksidin enimmäispitoisuus 200 mg/l, jos sokeripitoisuus on 5 g/l tai suurempi.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 11,5 Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) 11,7 Kokonaisrikkidioksidipitoisuus enintään (mg/litra) 150

Väkevä viini

Rancio: valmistuksessa käytetään lajikkeista Garnacha Blanca ja Macabeo tai Garnacha Negra. Viini valmistetaan hapettamalla tammitynnyreissä valkoviinejä, joiden sokeripitoisuus on vähintään 14 Brix-astetta. Viinit vanhennetaan hapettamalla sol y serena -menetelmää käyttäen, ja niitä säilytetään vähintään vuosi tammitynnyreissä.

Mistela: valmistuksessa käytetään kaikkia valkoisia rypälelajikkeita. Valmistuksessa erotetaan vapaasti valuva rypäleen puristemehu, minkä jälkeen viini suodatetaan. Seuraavaksi lisätään viininvalmistuksesta peräisin olevaa alkoholia ja sekoitetaan.

Luontaisesti makea viini: valmistetaan osittain käyneestä rypäleen puristemehusta, jonka sokeripitoisuus on yli 250 g/l.

* Rikkidioksidin enimmäispitoisuus 200 mg/l, jos sokeripitoisuus on 5 g/l tai suurempi.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 150

Laatukuohuviini

Valmistetaan hyväksytyistä lajikkeista perinteisellä menetelmällä, jossa viinin toinen käyminen tapahtuu pullossa. Ylipaineen vähimmäisraja on 3,5 baaria ja kypsytysaika tirage-liuoksen lisäämisen ja sakanpoiston välillä on vähintään yhdeksän kuukautta.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,8 Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Helmeilevä viini

Valmistetaan kaikista valkoisista ja punaisista lajikkeista. Valmistuksessa säilytetään osa viinin käymisessä syntyneestä hiilidioksidista.

* Rikkidioksidin enimmäispitoisuus 250 mg/l, jos valko- tai roseeviinin sokeripitoisuus on 5 g/l tai suurempi. Punaviinien osalta vastaavat raja-arvot ovat 150 ja 200.

* endogeenisen hiilidioksidin liukenemisesta aiheutuva ylipaine 20 °C:ssa on 1–2,5 baaria.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 200

5. Viininvalmistusmenetelmät

a. Erityiset viininvalmistusmenetelmät

Viljelykäytäntö

Viiniköynnösten kasvatuksen on tapahduttava tavalla, jolla voidaan taata viinien paras mahdollinen laatu ja aromaattinen rikkaus. Tämä tapahtuu seuraavasti:

a) perinteisellä goblet-menetelmällä, kun köynnöksessä on kaksi silmua ja yksi avautumaton silmu.

b) sitomalla ja erottelemalla köynnökset tukilangoituksen avulla.

Kastelulle täytyy olla hyväksyntä, ja köynnöksiä voidaan kastella vain, jos sillä pyritään parantamaan rypäleiden laatua, alkoholipitoisuutta ja happamuutta. Viininviljelylohkot voidaan tasapainottaa veden avulla uudelleen, jos maaperän vesiolosuhteet ja viinitarhan ekologiset olosuhteet sitä tarvitsevat.

Erityinen viininvalmistusmenetelmä

Rypäleet on korjattava huolella. Suojattuja viinejä valmistetaan ainoastaan terveistä ja riittävän kypsistä rypäleistä, jotta viinien luonnollinen vähimmäisalkoholipitoisuus olisi 9,5 tilavuusprosenttia tai suurempi. Korjattujen rypäleiden kuljetuksen on tapahduttava mahdollisimman nopeasti ja tavalla, jolla voidaan taata rypäleiden laadun säilyminen.

b. Enimmäistuotokset

Valkoiset lajikkeet

12 000 kilogrammaa rypäleitä hehtaaria kohti

Valkoiset lajikkeet

78 hehtolitraa hehtaaria kohti

Punaiset lajikkeet

10 000 kilogrammaa rypäleitä hehtaaria kohti

Punaiset lajikkeet

60 hehtolitraa hehtaaria kohti

6. Rajattu maantieteellinen alue

— Alella

— Arenys de Mar

— Arenys de Munt

— Argentona

— Badalona

— Cabrera de Mar

— Cabrils

— Calella

— El Masnou

— Granollers

— La Roca del Vallès

— Llinars del Vallès

— Montgat

— Montornès del Vallès

— Martorelles

— Mataró

— Òrrius

— Premià de Dalt

— Premià de Mar

— Sant Cebrià de Vallalta

— Sant Fost de Campsentelles

— Sant Iscle de Villalta

— Sant Pol de Mar

— Santa Coloma de Gramenet

— Santa Maria de Martorelles

— Teià

— Tiana

— Vilanova del Vallès

— Vilassar de Dalt

— Vilassar de Mar

— Vallromanes

7. Pääasiallinen rypälelajike / pääasialliset rypälelajikkeet

GARNACHA TINTA

SYRAH

XARELLO – PANSA BLANCA

8. Yhteyden/yhteyksien kuvaus

”Viini”

Maaperätyyppi on graniittinen pohjamaa, jossa on jälkiä merestä. Tästä muodostuu maan pinnalle pieniä rakeita. Maaperä johtaa vettä hyvin, minkä vuoksi viiniköynnösten juurten on mentävä syvälle maahan saadakseen vettä ja maaperän tuottamia ravinteita. Nämä olosuhteet tuottavat viiniköynnöksille hieman ”stressiä”, joka hyvin hallittuna auttaa säätelemään köynnösten rypäleentuotantoa. Rannikkoalueella tuotetut viinit eroavat sisämaassa tuotetuista viineistä siten, että jälkimmäiset viinit ovat happamampia.

Väkevä viini

Viinien valmistus hapettavan vanhentamisen avulla antaa niille suojatulle alkuperänimikkeelle luontaiset ominaisuudet. Sol y serena -menetelmän ansiosta mineraaliset ja merelliset vivahteet vahvistuvat hapettavan vanhentamisen aikana.

Laatukuohuviini

Viinit on tunnusomaisesti valmistettu alueen omista ja perinteisistä rypälelajikkeista. Alkuperänimikkeellä ”Alella” suojatuille viineille on ominaista alueen maaperästä johtuva mineraalisuus. On aiheellista huomata, että vaikka alkuperänimikkeellä ”Cava” suojatut kuohuviinit valmistetaan samoista rypälelajikkeista, niissä ei esiinny samanlaista mineraalisuutta. Maistettaessa kumpaa tahansa kahdesta valkoisesta laatukuohuviinivalmisteesta, alkuperänimikkeellä ”Alella” suojatut viinit tunnistaa varsinkin karvaasta ja sitrusmaisesta jälkimausta, jonka hienostuneisuus tuo mieleen vihreät mantelit. Valmistustavasta riippumatta viineille on yhteistä niiden mineraalisuus.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Jäljitettävyyden helpottamiseksi ja lopputuotteen laadun säilyttämiseksi suojatulla alkuperänimityksellä ”Alella” varustetut viinit on pullotettava rekisteröidyissä pullotusyrityksissä.

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Etiketeissä on oltava takuumerkintä.

Nimen ”Alella” merkinnässä käytettyjen merkkien korkeus ei saa olla yli 4 mm tai puolet merkinnän ”Denominación de Origen” korkeudesta.

Jotta viinit voidaan liittää viininviljelijän tai tilan nimeen, viinien on oltava peräisin saman viljelijän viinitarhoista tai tilalle rekisteröidyistä viinitarhoista, ja vastaavasti viinit on valmistettava yksinomaan kyseisen viininviljelijän tuottamista rypäleistä ja valmistuksen on tapahduttava tilalla.

Linkki tuote-eritelmään

http://ves.cat/eqCL

(1) EUVL L 9, 11.1.2019, s. 2.